Magnezij-karbonat

Magnezij karbonat MgCO3 u prirodi se pojavljuje kao mineral magnezit (MgCO3) i dolomit (MgCO3·CaCO3). Poznate su i neke hidratisane forme minerala.

 Hemijske osobine 
Rastvaranjem u kiselinama raspada se uz oslobađanje ugljik-dioksida:

MgCO3 + 2 HCl → MgCl2 + CO2 + H2O
MgCO3 + H2SO4 → MgSO4 + CO2 + H2O

Na visokim temperaturama raspada se na magnezij-oksid i ugljik-dioksid:
MgCO3 → MgO + CO2

 Upotreba 
Primarno se upotrebljava u proizvodnji magnezij-oksida kalcinacijom. Minerali magnezita i dolomita koriste se za proizvodnju vatrostalnih opeka. Također se koristi u popođavanju, protivpožarnoj zaštiti, aparatima za gašenje požara, kozmetici, prahu za otiske prstiju i zubnoj pasti. Ostale primjene su kao punilo, sredstvo za suzbijanje dima u plastici, za ojačanje u neoprenskoj gumi, kao isušivač i sredstvo za zadržavanje boje u hrani.

 Reference 

 Vanjski linkovi 

 International Chemical Safety Card 0969
 NIST Standard Reference Database

Kategorija:Karbonati